### Resume

En privat bygherre har anmodet om en lokalplan for arealet øst for Rune Danielsen i Vandel til serviceerhverv i form af fastfoodrestaurant, tankstation samt et erhvervsmæssigt parkeringsanlæg. For at sikre en robust planlægning indeholder lokalplanen også rammerne for udstykning af almindelige erhvervsgrunde. Lokalplanen forudsætter et tillæg til [adresse] 2021-2033.Planerne har været i høring fra 13. marts 2023 til 12. maj 2023, og der indkom syv indsigelser/bemærkninger. Indsigelserne har givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1: Kort over lokalplanområdet

Planens historik:

Teknisk Udvalg besluttede på mødet 2. november 2021, pkt. nr. 246, at igangsætte udarbejdelse af lokalplan nr. 1356. Tillæg nr. 30 har været i fordebat fra 6. januar 2023 til 20. januar 2023. Byrådet besluttede på møde 8. marts 2023, pkt. nr. 40, at sende lokalplanen og tillægget i offentlig høring. Lokalplanen og tillægget har været i offentlig høring fra 13. marts 2023 til 12. maj 2023.

Indsigelser/bemærkninger og ændringer af lokalplanen:

I høringsperioden har Vejle Kommune modtaget syv indsigelser/bemærkninger. Der er bekymring for støj, lys og affald, samt andre miljøforhold i forhold til den erhvervsmæssige parkeringsplads og restauranterne. Der er også ønske om en fremtidig vejadgang til den del af erhvervsområdet, der ikke bliver lokalplanlagt i denne omgang. Der er ønske om en højere pylon ved restauranterne, så deres synlighed øges.

På baggrund af indsigelser/bemærkninger, anbefaler Teknik & Miljø at:

* Det tydeliggøres på kortbilag 3, hvor en eventuel støjafskærmning skal placeres.
* Der i lokalplanens § 5 om vejforhold, reserveres areal til en vej i delområde 1 til erhvervsområdet øst for lokalplan nr. 1356, der endnu ikke er lokalplanlagt, såfremt området anvendes til andet end langtidsparkering. Arealet indtegnes på kortbilag 3.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

Overtagelsespligt/Frafaldserklæring:

Lokalplanområdet er privatejet og overføres fra land- til byzone. Der foreligger en underskrevet frafaldserklæring.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Nyt byggeri og anlægsarbejde vil altid øge udledningen af CO2.

Lokalplanen giver mulighed for erhverv i nærheden af større vejforbindelser, udlægger erhvervsformål i forbindelse med et eksisterende erhvervsområde og forhindrer derfor unødvendig transport. Inden lokalplanen kan udnyttes, skal der etableres beplantning i form af beplantningsbælter.

Dette medvirker til at reducere lokalplanens forventede klimaaftryk.

### Historik

Teknik- og Miljødirektøren indstiller, 20. juni 2023, pkt. 156:

at udvalget anbefaler over for Byrådet, at lokalplan nr. 1356 og tillæg nr. 30 til [adresse] 2021-2033 vedtages endeligt med de af forvaltningen indstillede ændringer, og

at indsigerne orienteres om Byrådets behandling af indsigelserne og om Teknik & Miljøs bemærkninger til indsigelserne.

Beslutning fra Teknisk Udvalg, 20. juni 2023, pkt. 156:

Anbefalet.

Thomas Thomsen og Nicolai Koch var fraværende.

Beslutning fra Økonomiudvalget, 7. august 2023, pkt. 155:

Anbefales.

Fraværende: Amalie Danielsen.

### Beslutning

Godkendt.